Dagiti lehislatibo a distrito iti Bulacan

**Dagiti Lehislatibo a Distrito iti Bulacan**, ket isu dagiti umuna, maikadua, maikatlo ken maikapat a distrito, isu dagitoy ti agdama a pannakabagi ti probinsia ti Bulacan iti Kamara dagiti Pannakabagi ti Filipinas.

Ti probinsia ket nabingbingay idi kadagiti dua a distrito t pannakabagi aginggana idi 1972.  Kalpasan ti pannakainayonna iti kabarbaro a naurnos a Lugar ti Metropolitano a Manila idi Nobiembre 7, 1975 babaen ti Bilin ti Presidente Blng. 824, ti ili ti Valenzuela ket naisina idi manipud iti Bulacan ken saanen a paset ti pannakabagi ti probinsia idi rugi ti 1978.

Ti Bulacan ket nairepresenta idi iti Interim Batasang Pambansa a kas paset ti Rehion III manipud idi 1978 aginggana idi 1984, ken nagbutos kadagiti uppat a sapasap a pannakabagi iti Kadawyan a Batasang Pambansa idi 1984. Idi Pebrero 11, 1987, ti probinsia ket naidistrito manen kadagiti uppat a kongresional a distrito babaen ti baro a Batay-linteg, ken nagbutos kadagiti kameng ti naipasubli a Kamara dagiti Pannakabagi a nangrugi iti isu met laeng a tawen.

Uray no ti Siudad ti San Jose del Monte ket naisina idi manipud iti maikapat a distrito ti probinsia tapno mangporma iti bukodna a kongresional a distrito babaen ti Republik aTignay Blng. 9230  a napasingkedan idi Disiembre 18, 2003, dagiti agtaeng iti siudad ket agbutbutosda pay laeng a kas paset ti maika-4 a distrito ti *[[Sangguniang Panlalawigan]]*  ti probinsia para iti panggep a panagbutos kadagiti kameng ti SP.

Ti Republika Tignay Blng. 9591, a napasingkedan idi Mayo 1, 2009, ket maipanggep iti panangisina ti siudad ti Malolos manipud iti umuna a distrito tapno mangporma ti bukodna a kongresional a distrito a mangrugi kadagiti panagbubutos idi 2010. Kasla iti kaso ti San Jose del Monte, dagiti agtataeng ti Malolos ket agbutosda pay laeng para iti umuna a distrito ti  *Sangguniang Panlalawigan* a kas paset ti probinsia . Nupay kasta, idi Enero 28, 2010, ti Kangatuan a Korte ket nangirangarang a ti pannakapartuat ti Lehislatibo a Distrito ti Siudad ti Malolos ket saan a nakasabat ti bilang ti populasion ti siudad iti 250,000 a nasken a masapul babaen ti batay linteg. Ti Malolos agtultuloy a paset ti umuna a distrito.

## Umuna a distrito

***[[Dagiti siudad ti Filipinas|Siudad]]**: Malolos
***[[Dagiti ili ti Filipinas|Dagiti ili]]**:  Bulacan, Calumpit, Hagonoy, Paombong, Pulilan
***Populasion (2015)**: 717,820

### 1907–1972
***[[Dagiti ili ti Filipinas|Dagiti ili]]**: Bulacan, Calumpit, Hagonoy, Malolos, Paombong, Quingua (Plaridel), Pulilan (nabangon manen idi 1909), Bigaa (Balagtas) (nabangon manen idi 1911), Guiguinto (nabangon manen idi 1914), Bustos (nabangon mannen idi 1917), Pandi (nabangon idi 1946)

## Maika-2 a distrito

***[[Dagiti ili ti Filipinas|Dagiti ili]]**: Balagtas, Baliuag, Bocaue, Bustos, Guiguinto, Pandi, Plaridel
***Populasion (2015)**: 707,207

### 1907–1972
***[[Dagiti ili ti Filipinas|Dagiti ili]]**: Angat, Baliuag, Bocaue, Meycauayan, Obando, Polo (ti Valenzuela ket naala manipud iti Polo idi 1960, naitipon manen iti Polo idi 1963 babaen ti baro a nagan), San Miguel, San Rafael, Santa Maria, Norzagaray (nabangon manen idi 1909), San Ildefonso (nabangon manen idi 1909), Marilao (nabangon manen idi 1913), San Jose del Monte (nabangon idi 1918)

## Maika-3 a distrito

***[[Dagiti ili ti Filipinas|Dagiti ili]]**: Angat, Doña Remedios Trinidad, Norzagaray, San Ildefonso, San Miguel, San Rafael
***Populasion (2015)**: 546,256

## Maika-4 a distrito

***[[Dagiti siudad ti Filipinas|Siudad]]**: Meycauayan
***[[Dagiti ili ti Filipinas|Dagiti ili]]**: Marilao, Obando, Santa Maria
***Populasion (2015)**: 746,699

: Ti Siudad ti San Jose del Monte, urayno adaan ti bukodna a kongresional a distrito, ket agbutos a kas paset ti maika-4 a distrito no agbitos para iti kadagiti kameng ti *Sangguniang Panlalawigan*.

### 1987–2004
***[[Dagiti ili ti Filipinas|Dagiti ili]]**: Marilao, Meycauayan, Obando, San Jose del Monte (nagbalin a siudad idi 2000), Santa Maria

## Sapasap (awanen)

## Kitaen pay
*Lehislatibo a distrito iti Siudad ti San Jose del Monte
*Dagiti lehislatibo a distrito iti Siudad ti Valenzuela

## Dagiti nagibasaran
*Kongresional a Biblioteka iti Kamara dagiti Pannakabagi ti Filipinas